ᱥᱟᱨᱚᱱᱰᱟ ᱵᱤᱨ

ᱥᱟᱨᱚᱱᱰᱟ ᱵᱤᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱵᱩᱨᱩ ᱴᱚᱴᱷᱟ ᱨᱮ ᱢᱤᱫ ᱡᱷᱩᱨ ᱵᱩᱨᱩ ᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱥᱤᱝ ᱫᱮᱣ ᱜᱷᱟᱨᱚᱸᱡᱽ (ᱥᱟᱹᱨᱟᱹᱭᱠᱮᱞᱟ ᱨᱮᱱᱟᱜ ᱢᱟᱲᱟᱝ ᱥᱟᱦᱤ ᱜᱷᱟᱨᱚᱸᱡᱽ) ᱨᱤᱱ ᱯᱨᱟᱵᱷᱮᱴ ᱥᱮᱸᱫᱽᱨᱟ ᱛᱷᱟᱱ ᱦᱩᱭᱩᱜ ᱠᱟᱱᱟ ᱛᱟᱦᱮᱸᱫ ᱾ ᱵᱤᱨ ᱫᱚ ᱘᱒᱐ ᱠᱤᱞᱚᱢᱤᱴᱚᱨ² ᱴᱚᱴᱷᱟ ᱫᱚ ᱟᱢᱮᱴ ᱟᱠᱟᱫᱟ ᱾ ᱥᱟᱨᱚᱱᱰᱟ (ᱥᱮᱨᱮᱧᱫᱟ) ᱨᱮᱱᱟᱜ ᱟᱹᱲᱟ ᱠᱟᱱᱟ ᱫᱟᱦ ᱪᱟᱹᱴᱟᱹᱱᱤ ᱠᱷᱚᱱ ᱛᱷᱟᱞᱠᱚᱵᱚᱰ ᱵᱤᱨ ᱨᱮᱱᱟᱜ ᱛᱟᱞᱟ ᱨᱮ ᱕᱕᱐ ᱢᱤᱴᱚᱨ (᱑,᱘᱐᱐ ᱯᱷᱤᱴ) ᱩᱥᱩᱞ ᱨᱮ ᱢᱤᱫᱴᱟᱹᱝ ᱢᱚᱡᱽ ᱟᱹᱛᱩ ᱢᱮᱱᱟᱜᱼᱟ ᱾ ᱛᱷᱟᱞᱠᱚᱵᱚᱰ ᱫᱚ ᱪᱚᱠᱨᱚᱫᱷᱚᱨᱯᱩᱨ ᱠᱷᱚᱱ ᱘᱙ ᱠᱤᱞᱚᱢᱤᱴᱚᱨ (᱕᱕ ᱢᱤᱞ),  ᱢᱟᱱᱚᱦᱟᱨᱯᱩᱨ ᱠᱷᱚᱱ ᱔᱖ ᱠᱤᱞᱚᱢᱤᱴᱚᱨ (᱒᱙ ᱢᱤᱞ) ᱟᱨ ᱡᱟᱢᱥᱮᱫᱽᱯᱩᱨ ᱠᱷᱚᱱ ᱑᱖᱐ ᱠᱤᱞᱚᱢᱤᱴᱚᱨ (᱙᱙ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱦᱚ ᱡᱟᱹᱛᱤ ᱱᱚᱣᱟ ᱴᱚᱴᱷᱟ ᱨᱮ ᱠᱚ ᱛᱟᱦᱮᱸᱱᱟ, ᱱᱚᱶᱟ ᱜᱩᱣᱟ, ᱪᱤᱨᱤᱭᱟᱹ, ᱠᱤᱨᱤᱵᱩᱨᱩ ᱟᱨ ᱱᱚᱣᱟᱢᱩᱸᱰᱤ ᱥᱟᱶᱛᱮ ᱵᱮᱨᱮᱞ ᱢᱮᱬᱦᱮᱫ ᱠᱷᱟᱫᱟᱱ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾

ᱥᱟᱨᱡᱚᱢ (ᱥᱚᱨᱤᱭᱟ ᱨᱚᱵᱽᱥᱴᱟ) ᱴᱚᱴᱷᱟ ᱨᱮᱱᱟᱜ ᱟᱹᱰᱤ ᱞᱟᱹᱠᱛᱤ ᱭᱟᱱ ᱫᱟᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱪᱟᱹᱴᱟᱹᱱᱤ ᱦᱟᱥᱟ ᱞᱟᱹᱜᱤᱫ ᱢᱤᱫ ᱯᱨᱤᱣᱟᱨᱤᱛᱤ ᱢᱮᱱᱟᱜᱼᱟ ᱾Prasad, Hem Chandra, Bihar, 1983/2003, p. 13, National Book Trust, New Delhi, 

ᱨᱤᱡᱟᱨᱵᱷ ᱵᱤᱨ ᱮᱢᱟᱱ ᱡᱤᱭᱟᱹᱞᱤ ᱟᱜ ᱰᱮᱨᱟ ᱠᱟᱱᱟ ᱾ ᱥᱟᱨᱚᱱᱰᱟ ᱟᱨ ᱯᱚᱨᱦᱟᱴ ᱵᱤᱨ ᱨᱮ ᱵᱩᱨᱩ ᱦᱟᱹᱛᱤ ᱢᱮᱱᱟᱜ ᱠᱚᱣᱟ ᱾ ᱡᱤᱞᱡᱷᱟᱝᱠᱟᱨ ᱟᱨ ᱡᱤᱞ ᱟᱜ ᱜᱟᱡᱟᱲ ᱵᱩᱨᱩ ᱨᱮ ᱟᱪᱩᱨ ᱵᱟᱨᱟ ᱟᱠᱚ ᱾ ᱵᱤᱨ ᱠᱟᱰᱟ ᱱᱤᱛᱚᱦ ᱦᱚᱸ ᱢᱮᱱᱟᱜᱼᱟ ᱠᱚᱣᱟ ᱾ ᱛᱟᱨᱩᱵ ᱛᱤᱥ ᱦᱚᱸ ᱵᱟᱠᱚ ᱛᱟᱦᱮᱸᱱᱟ, ᱟᱫᱚ ᱱᱩᱭ ᱱᱚᱸᱰᱮ ᱛᱟᱦᱮᱸᱱᱟ ᱾ ᱛᱟᱨᱩᱵ ᱡᱟᱹᱛᱤ (LEOPARD) ᱨᱤᱱ ᱟᱹᱰᱤ ᱥᱟᱸᱜᱮ ᱢᱮᱱᱟᱜ ᱠᱚᱣᱟ ᱾Houlton, Sir John, Bihar: The Heart of India, 1949, p. 169, Orient Longmans, Kolkata.

᱑᱑᱐᱐ ᱦᱮᱠᱴᱮᱭᱟᱨ ᱠᱩᱸᱣᱟᱨᱤ ᱵᱩᱨᱩ ᱨᱮ  ᱔᱐% ᱪᱟᱸᱫᱽᱣᱟ ᱠᱟᱣᱟᱨ ᱵᱮᱨᱮᱞ ᱢᱮᱬᱦᱮᱫ ᱠᱷᱟᱫᱟᱱ ᱯᱟᱴᱴᱟ ᱨᱮᱱᱟᱜ ᱴᱚᱴᱷᱟ ᱠᱟᱱᱟ ᱾ ᱠᱷᱟᱫᱟᱱ ᱯᱟᱴᱴᱟ ᱞᱟᱹᱜᱤᱫ ᱮᱢᱟᱱ ᱱᱟᱣᱟ ᱠᱟᱱᱰᱤᱰᱮᱴ ᱨᱤᱱ ᱥᱮᱵᱟ ᱞᱟᱹᱜᱤᱫ ᱢᱮᱱᱟᱜᱼᱟ ᱠᱚᱣᱟ ᱾ ᱥᱟᱨᱚᱱᱰᱟ ᱵᱤᱨ ᱨᱮ ᱟᱹᱰᱤ ᱜᱟᱱ ᱦᱟᱹᱛᱤ ᱞᱟᱹᱜᱤᱫ ᱚᱲᱟᱜ ᱨᱮᱱᱟᱜ ᱥᱤᱢᱟᱹ ᱢᱮᱱᱟᱜᱼᱟ ᱟᱨ ᱳᱰᱤᱥᱟ ᱨᱮᱱᱟᱜ ᱠᱮᱱᱫᱩᱡᱷᱚᱨ ᱦᱚᱱᱚᱛ ᱠᱷᱚᱱ ᱦᱟᱹᱛᱤ ᱭᱟᱜ ᱢᱤᱫ ᱟᱹᱰᱤ ᱞᱟᱠᱛᱤ ᱭᱟᱱ ᱴᱷᱟᱶ ᱠᱟᱱᱟ ᱾ ᱵᱟᱨᱦᱟᱢᱟᱥᱤ ᱜᱟᱰᱟ, ᱠᱟᱨᱚ ᱟᱨ ᱠᱚᱭᱱᱟ, ᱱᱚᱣᱟ ᱵᱤᱨ ᱞᱮᱠᱟᱛᱮ ᱥᱮᱱᱚᱜ ᱟ, ᱟᱫᱚ ᱢᱤᱫ ᱮᱢᱟᱱ ᱯᱚᱨᱠᱟᱨ ᱵᱟᱦᱟ ᱟᱨ ᱡᱤᱣ ᱥᱟᱢᱯᱟᱫᱟ ᱟᱜ ᱥᱟᱯᱚᱴ ᱠᱚᱣᱟ ᱾

ᱱᱚᱣᱟ ᱴᱚᱴᱷᱟ ᱢᱟᱲᱟᱝ ᱫᱚ ᱢᱟᱣᱚᱵᱟᱫᱤ ᱟᱨ ᱱᱟᱠᱥᱟᱞ ᱥᱟᱥᱚᱱ ᱛᱮ ᱯᱟᱨᱮᱥᱟᱱ ᱱᱚᱜ ᱠᱟᱱᱟ ᱠᱚ ᱛᱟᱦᱮᱸᱫ, ᱟᱨ ᱱᱚᱣᱟ ᱢᱤᱫ ᱢᱩᱬ ᱧᱮᱧᱮᱞ ᱛᱟᱞᱢᱟ ᱵᱮᱱᱟᱣ ᱮᱱᱟ ᱾ ᱢᱟᱱᱚᱦᱟᱨᱯᱩᱨ ᱴᱚᱴᱷᱟ ᱨᱮ ᱟᱹᱰᱤ ᱜᱟᱱ ᱧᱮᱧᱮᱞ ᱴᱷᱟᱶ ᱢᱮᱱᱟᱜᱼᱟ ᱾ ᱚᱠᱴᱳᱵᱚᱨ ᱟᱨ ᱢᱟᱨᱪ ᱛᱟᱞᱟ ᱨᱮ ᱯᱤᱠ ᱥᱤᱡᱚᱱ ᱱᱤᱛᱚᱜ ᱧᱮᱞ ᱴᱷᱟᱶ ᱥᱟᱶ ᱠᱟᱹᱢᱤ ᱮᱫᱟ ᱠᱚ ᱾

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱵᱤᱨ ᱠᱚ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱚᱛᱱᱚᱜ